CELEX: 32011R0059
Language: fi
Date: 2011-01-25 00:00:00
Title: Komission asetus (EU) N:o 59/2011, annettu 25 päivänä tammikuuta 2011 , Serbian tasavallasta peräisin olevia viinejä koskevien unionin tariffikiintiöiden avaamisesta ja hallinnoinnista

26.1.2011   
            
            
               FI
            
            
               Euroopan unionin virallinen lehti
            
            
               L 22/1
            
         KOMISSION ASETUS (EU) N:o 59/2011,
   annettu 25 päivänä tammikuuta 2011,
   Serbian tasavallasta peräisin olevia viinejä koskevien unionin tariffikiintiöiden avaamisesta ja hallinnoinnista
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 144 artiklan 1 kohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Euroopan yhteisöjen ja sen jäsenvaltioiden sekä Serbian tasavallan välinen vakautus- ja assosiaatiosopimus, jäljempänä ’vakautus- ja assosiaatiosopimus’, joka allekirjoitettiin 29 päivänä huhtikuuta 2008, on parhaillaan ratifioitavana.
            
         
               (2)
            
            
               Euroopan yhteisön ja Serbian tasavallan välisessä väliaikaisessa sopimuksessa kaupasta ja kaupan liitännäistoimista (2), jäljempänä ’väliaikainen sopimus’, joka hyväksyttiin 29 päivänä huhtikuuta 2008 tehdyllä neuvoston päätöksellä 2010/36/EY (3), määrätään vakautus- ja assosiaatiosopimuksen kauppaa ja kaupan liitännäistoimia koskevien määräysten aikaistetusta täytäntöönpanemisesta.
            
         
               (3)
            
            
               Väliaikaisessa sopimuksessa ja vakautus- ja assosiaatiosopimuksessa määrätään, että Serbiasta peräisin olevia viinejä voidaan tuoda tullitta Euroopan unioniin unionin tariffikiintiöiden rajoissa edellyttäen, että Serbia ei maksa näille tuotemäärille vientitukea.
            
         
               (4)
            
            
               Komission olisi hyväksyttävä täytäntöönpanotoimenpiteet kyseisten unionin tariffikiintiöiden avaamiseksi ja hallinnoimiseksi.
            
         
               (5)
            
            
               Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93 (4) vahvistetaan niitä tariffikiintiöitä koskevat hallinnointisäännöt, jotka on tarkoitettu käytettäviksi tulli-ilmoitusten vastaanottopäivämäärien kronologisessa järjestyksessä.
            
         
               (6)
            
            
               Erityisesti olisi varmistettava kaikille unionin tuojille tasavertainen ja jatkuva mahdollisuus käyttää näitä kiintiöitä ja taattava kiintiöissä nollaksi vahvistettujen tullien keskeytyksetön soveltaminen kaikkiin jäsenvaltioihin suuntautuvassa kaikessa asianomaisten tuotteiden tuonnissa, kunnes kiintiöt on käytetty loppuun. Ei ole mitään syytä, miksi jäsenvaltiot eivät saisi näiden kiintiöiden yhteisen hallinnoinnin tehokkuuden varmistamiseksi lukea kiintiöihin tosiasiallista tuontia vastaavat tarvittavat määrät. Jäsenvaltioiden ja komission välisen tietojenvaihdon olisi tapahduttava mahdollisimman pitkälle sähköisessä muodossa.
            
         
               (7)
            
            
               Tätä asetusta olisi sovellettava 1 päivästä helmikuuta 2010, joka on väliaikaisen sopimuksen voimaantulopäivä, ja sen soveltamista olisi jatkettava vakautus- ja assosiaatiosopimuksen voimaantulon jälkeen.
            
         
               (8)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   1.   Avataan liitteessä vahvistettu tulliton tariffikiintiö Serbian tasavallasta peräisin olevien viinien tuonnille unioniin.
   2.   Tullittomuutta sovelletaan, jos
   
               a)
            
            
               tuontiviinien mukana seuraa väliaikaisen sopimuksen sekä vakautus- ja assosiaatiosopimuksen pöytäkirjan nro 2 mukainen alkuperäselvitys;
            
         
               b)
            
            
               tuontiviineille ei ole maksettu vientitukea.
            
         2 artikla
   Komissio hallinnoi 1 artiklassa tarkoitettuja tariffikiintiöitä asetuksen (ETY) N:o 2454/93 308 a–308 c artiklan mukaisesti.
   3 artikla
   Jäsenvaltiot ja komissio toimivat tiiviissä yhteistyössä tämän asetuksen noudattamisen varmistamiseksi.
   4 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä helmikuuta 2010.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä tammikuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 299, 16.11.2007, s. 1.
   
      (2)  EUVL L 28, 30.1.2010, s. 2.
   
      (3)  EUVL L 28, 30.1.2010, s. 1.
   
      (4)  EYVL L 253, 11.10.1993, s. 1.
   
      LIITE
      
         Euroopan unioniin tuotavia Serbian tasavallasta peräisin olevia viinejä koskevat tariffikiintiöt
      
      
                  Järjestysnumero
               
               
                  CN-koodi (1)
                  
               
               
                  TARIC-alajako
               
               
                  Tavaran kuvaus
               
               
                  Vuotuinen kiintiömäärä (hl) (2)
                  
               
               
                  Kiintiötulli
               
            
                  09.1526
               
               
                  2204 10 93
               
               
                   
               
               
                  Korkealaatuinen kuohuviini, ei kuitenkaan samppanja ja Asti spumante; muu tuoreista rypäleistä valmistettu viini, enintään 2 litraa vetävissä astioissa
               
               
                  Tullattaessa 1. helmikuuta 2010–31. joulukuuta 2010:
                  53 000 hl.
                  Tullattaessa 1. tammikuuta 2011–31. joulukuuta 2011 ja tämän jälkeen joka vuosi:
                  53 000 hl
               
               
                  Vapaa
               
            
                  2204 10 94
               
               
                   
               
            
                  2204 10 96
               
               
                   
               
            
                  2204 10 98
               
               
                   
               
            
                  2204 21 06
               
               
                   
               
            
                  2204 21 07
               
               
                   
               
            
                  2204 21 08
               
               
                   
               
            
                  2204 21 09
               
               
                   
               
            
                  ex 2204 21 93
               
               
                  19, 29, 31, 41 ja 51
               
            
                  ex 2204 21 94
               
               
                  19, 29, 31, 41 ja 51
               
            
                  2204 21 95
               
               
                   
               
            
                  ex 2204 21 96
               
               
                  11, 21, 31, 41 ja 51
               
            
                  2204 21 97
               
               
                   
               
            
                  ex 2204 21 98
               
               
                  11, 21, 31, 41 ja 51
               
            
                  09.1527
               
               
                  2204 29 10
               
               
                   
               
               
                  Muu tuoreista rypäleistä valmistettu viini, enintään 2 litraa vetävissä astioissa
               
               
                  Tullattaessa 1. helmikuuta 2010–31. joulukuuta 2010:
                  10 000 hl.
                  Tullattaessa 1. tammikuuta 2011–31. joulukuuta 2011 ja tämän jälkeen joka vuosi:
                  10 000 hl.
               
               
                  Vapaa
               
            
                  2204 29 93
               
               
                   
               
            
                  ex 2204 29 94
               
               
                  11, 21, 31, 41 ja 51
               
            
                  2204 29 95
               
               
                   
               
            
                  ex 2204 29 96
               
               
                  11, 21, 31, 41 ja 51
               
            
                  2204 29 97
               
               
                   
               
            
                  ex 2204 29 98
               
               
                  11, 21, 31, 41 ja 51
               
            
         (1)  Tavaran kuvauksen sanamuotoa on pidettävä ainoastaan ohjeellisena, joten etuusmenettely määräytyy tässä liitteessä CN-koodien sisällön perusteella, sanotun kuitenkaan rajoittamatta yhdistetyn nimikkeistön tulkintasääntöjen määräysten soveltamista. Kun CN-koodin edessä on ”ex”, etuuskohtelu määräytyy sekä CN-koodin että sitä vastaavan tavaran kuvauksen perusteella.
      
         (2)  Jommankumman sopimuspuolen pyynnöstä voidaan käydä neuvotteluja kiintiöiden mukauttamisesta siirtämällä määriä nimikettä ex 2204 29 koskevasta kiintiöstä (järjestysnumero 09.1527) nimikkeitä ex 2204 10 ja ex 2204 21 koskevaan kiintiöön (järjestysnumero 09.1526).